நான் ஈனஸ்வரத்தில் “இது என்ன மீனு?” என்று கேட்பதற்குள் “ஆ, கண்ணாடி சாரு வாங்குதாரு… துள்ளுத மீனு துடிக்குத மீனு…வங்கட வங்கட வங்கட தின்னா சங்கடம் தீரும்…வா வா வா” நான் “இல்ல நான் வெலதான் கேட்டேன்…” என்பதற்குள் என் பையை வாங்கி படபடவென மீனை அடுக்கி கையில் தந்து “இந்தா எடு நூறு… நூறுரூபா எடு… இனாம் !இலவசம்! கொண்டுபோ… அம்மா மிக்ஸி, அம்மா டிவி, அம்மா மீனு… கொண்டுபோ தின்னு தின்னு…வெல கெடயாது. வெறும் நூறுரூபா…போனாவராது..”